TÖRVÉNYEINK TÖRTÉNETE AZ AUSZTRIAI HÁZ ALATT. 511 
A 127-ik ágazat, mely az 1649 :15-ik cikket ezen záradékra nézve 
sa birtoktalan vagy kétes nemességűek pedig" az 1655:46-ik cikk mód- 
jára különválólag (disjunctive) vétetni rendeli. 
A 129-ik ágazat, mely a szabad és királyi, továbbá a bánya- és slavo- 
niai városokat , az 1613: 31. és 1638 : 35-ik törvénycikkek szerint régi jo- 
gaikban, szokásaikban és kiváltságaikban, mennyire azok az országnak 
törvényeivel és a nemességnek szabadságával nem ellenkeznek , megtar- 
tatni sürgeti. 
Második törvénylevele az 1662-ik évi május 1-ső napjára hirdetett po- 
zsonyi országgyűlésben hozatott, azon évi september 19-ikén Pozsonyban 
kelt, s a királynak szokott tartalmu elő- és utószaván túl a rendeknek be- 
vezető szavából, — melyben a királynak országlásának kezdetétől folyvást 
tanusított atyai gondoskodásaért és azon nyilatkozataért, hogy hazánknak 
védelmére és fentartásának biztosítására mind egyéb tartományaiban, 
mind a német birodalmi fejedelmeknél mindent megteend, magokat illó 
hálaadásra képteleneknek vallván, örök hűséget igérnek , — és 55 ágazat- 
ból áll, melyek közól 
I. Ideigleni vagy csupán nap szükségein segélő rendeletűek : 
Az 1-ső — 4-dik ágazat, melyekben a rendek, ő felségének az 
iránti kivánatára, hogy ez alkalommal, mellőzvén minden gyülöletessé- 
geket és magános érdekeket, csak az országnak védelmét, fentartását 
és üdvét érdeklőket tárgyalják, sok sérelmöknek felvételét, fentartván 
mégis azoknak jövő országgyűlésekben ismét az előbbi divat szerinti tár- 
gyalhatását, más időre halasztják, és csak e következők iránt kérik ő fel- 
ségét: 1) Hogy a német katonaságot, habár az a királynak elóadása sze- 
rint azért hozatott be, mert a török az erdélyi részeket dúlta, és az or- 
szágnak más részeit is nagy sereggel fenyegette , egy részét ugyan azon- 
nal, más részét pedig jövő sz. György napjára vigye ki, addiglan pedig 
azt rendesen fizesse , a törüknek kiverésére a magyar katonasággal egyen- 
lően használja, jó fegyben tartassa, és a nádornak és a helyek tábornagyai- 
nak vagy más főnökeinek hatalma alá rendelje. — 2) Hogy Horvátország- 
ba és Slavoniába, az 1649: 2. s 1659 : 85. és 99-ik ágazat szerint, külső ka- 
tonai segedelmeket csak had idejében küldjön, s az ottani őrségnek szom- 
széd tartományok általi fizetésére nézve a bevett szokást tartassa meg , és 
a külső katonákat Varasdból vitesse ki. — 3) Hogy a törökkeli békekötésre 
vagy annak megerősítésére, s egy magyar követnek a császár melletti tar- 
